b'\n_START_ARTICLE_\nCyclocephala pugnax\n_START_SECTION_\nUtseende\n_START_PARAGRAPH_\nEn middelsstor (ca. 15 millimeter), kraftig, blank, brunsvart hornbille med gulbrune dekkvinger. Hodet har en bred, noks\xc3\xa5 mye framstikkende snute. Beina er m\xc3\xb8rkt r\xc3\xb8dlige, dekkvingene gulbrune med smale, svarte tegninger. Arten har ikke horn p\xc3\xa5 hodet eller groper p\xc3\xa5 pronotum, kj\xc3\xb8nnene kan skilles p\xc3\xa5 at hannen er smalere enn hunnen og at f\xc3\xb8ttene, og s\xc3\xa6rlig kloleddet, p\xc3\xa5 forbeina er fortykkede. Oversiden er fint og spredt punktert.\n_START_SECTION_\nLevevis\n_START_PARAGRAPH_\nDe voksne billene er nattaktive og kommer til lys. I alle fall noen arter bes\xc3\xb8ker blomster (for eksempel p\xc3\xa5 planter i myrkonglefamilien) og kan v\xc3\xa6re viktige pollinatorer. Larvene er kjent bare for et f\xc3\xa5tall av artene, disse lever i jorda og eter p\xc3\xa5 gressr\xc3\xb8tter.\n_START_SECTION_\nUtbredelse\n_START_PARAGRAPH_\nArten er utbredt i Guyana, Surinam, Bolivia og Brasil.'